Valoració dels 2 anys de mandat del (des)govern municipal a #Esparreguera #méspolítica | Eduard Rivas\nIntervenció íntegra del Grup Municipal Socialista\nen el ple extraordinari municipal sobre l’estat del municipi\nContext del ple extraordinari\nSembla mentida, però ja ha passat més de mig mandat des de les darreres eleccions municipals que van suposar un canvi en el govern municipal, però sobretot van dibuixar un canvi en les majories dels diferents grups municipals a l’Ajuntament.\nAra ha passat el temps suficient com per valorar el mandat actual i establir prioritats i fites pels propers anys fins a la fi d’aquest.\nAvui ens trobem en el present ple extraordinari com a conseqüència d’un acord polític entre els grups municipals del passat mandat. Aleshores, és a dir, fa 4 anys, es va produir el primer debat d’aquestes característiques en un context de greu confrontació entre l’Equip de Govern i l’oposició d’aleshores.\nUna primera reflexió, tots som responsables de l’ambient polític, però també és cert que fins que no han canviat les tornes, és a dir, fins que vostès no han arribat al govern, no s’ha pacificat mínimament la política local. El PSC no incitarem a fer pujar de nou la temperatura, continuarem amb el nostre estil de fiscalització però allunyats de la desqualificació personal.\nAra fa 4 anys, la celebració d’aquest ple no va servir per molt més que per llançar-se retrets entre el bloc de l’oposició i el bloc del Govern. La confrontació era màxima mentre que la necessitat de la situació de l’Ajuntament requeria de la màxima cohesió possible. En aquell cas, no va ser possible.\nAvui, el PSC, a diferència del passat mandat, hem passat del Govern a l’oposició. La nostra actitud, però, serà la mateixa que aleshores: una actitud responsable i coherent, tant quan es governa, com quan s’està a l’oposició. Per això, volem reiterar que la celebració d’aquest ple serveixi per alguna cosa més que per xoc dialèctic entre govern / oposició.\nEl Govern del Dragon Khan\nSi alguna cosa està demostrant aquest mandat, és que no hi ha cap norma preestablerta en política. Estem en un tot s’hi val, on els valors, la moral i la ideologia queden a un segon pla davant un pragmatisme de supervivència política. Aquest és l’objectiu actual: sobreviure.\nAixò és primer de tot conseqüència del propi Equip de Govern que vol vendre una imatge de rigor, d’excel·lència i d’unitat quan internament no existeix. El mateix Alcalde en molts moments ha reconegut que el seu govern està instal·lat permanentment en el Dragon Khan.\nEstem davant un govern format per regidors on cadascú va a la seva, on no es fa feina d’equip, perquè uns es malfien dels altres, on l’Alcalde no delega l’Alcaldia perquè no es fia dels seu socis, com ha passat aquest estiu. A més, és públic i notori que hi ha membres del govern que amb prou feines es saluden.\nEsparreguera té avui un Equip de Govern que fa de gestors del dia a dia de l’Ajuntament, però que han abandonat la política. Només cal veure els plens d’aquests dos anys. Els plens són descafeïnats, no hi ha punts de contingut polític. El Govern resta inactiu, però es clar, es que els mateixos partits que formen el Govern no es comuniquen entre ells! Com es pot fer política així?\nDes de la formació de l’Equip de Govern, que ja va portar el seu temps (amb un espectacle als mitjans i filtracions a la radio), fins a la redacció d’un pla de mandat, han passat 18 mesos? Què s’ha fet en tot aquest temps?\nVoldria recordar que el Pla de mandat existeix per la pressió que l’oposició vam fer després dels esdeveniments del passat 20 de desembre, on l’Alcalde (per primer cop en democràcia) va desallotjar al públic assistent a la sala de plens, i que van marcar un punt d’inflexió en el que anem de mandat.\nEns ho han posat ben difícil també a l’oposició. És molt difícil fiscalitzar el Govern quan no hi ha acció de govern o quan el relat del govern varia diàriament. Però l’oposició no podem substituir l’Equip de Govern! I aquesta és la sensació que en molts moments hem tingut el PSC durant aquests 28 mesos.\nLa pròpia debilitat del govern, la seva manca de comunicació i de cohesió i la falta d’un projecte o relat municipal ho demostra.\nEl Govern actual és com la fruita que prové dels hivernacles: aparentment té molt bona pinta, bon color i tacte, però quan la tastes està insípida, no té gust, té poques vitamines… Aquest és el gran mal de l’actual Govern d’Esparreguera.\nLa gran fragmentació política d’aquest mandat tampoc fa fàcil la governabilitat. Però el que aparentment és un obstacle, pot esdevenir una oportunitat si hi ha voluntat de diàleg, justament el que ha faltat en molts moments a aquest govern. Hi ha hagut mancança de diàleg que no ha permès aprovar alguns punts (com el pressupost per l’any d’enguany) i aprovar-ne d’altres (com el Pla d’Ajust que hipoteca l’Ajuntament 10 anys per una quantitat irrisòria i que després el propi Govern ha matisat i, fins i tot, m’atreviria a dir ha considerat com un error). Potser, si hi hagués hagut més diàleg i confiança política entre els grups, el curs de les coses haguessin pogut ser diferents.\nPacte de Governabilitat i Governança\nEn aquest punt voldria recordar l’Acord de governabilitat i governança que el PSC vam signar amb els portaveus dels grups polítics al Govern el juny del 2012 amb la principal finalitat de trencar inèrcies i evitar comportaments polítics preestablerts.\nEl PSC volíem contribuir a millorar el clima polític, des de l’oposició, potenciar més comunicació entre grups i forçar un nou estil de governar com requereix l’actual consistori amb 9 grups polítics i un trànsfuga.\nPerò no va ser possible. La tramitació del pressupost pel 2013 va evidenciar la manca de voluntat del Govern de voler entendre la complexitat del Consistori actual i va suposar una victòria de la vella política en la que només importa governar des de l’aritmètica i la cerca de majories del ple, més enllà de la repercussió social dels acords i les decisions que es prenen.\nVam signar aquest pacte, a proposta nostra, des de la bona fe, confiant en aportar estabilitat, estendre així el diàleg a la resta de forces del consistori i aconseguir aprovar uns pressupostos, els de l’any passat que eren molt necessaris per endreçar les finances municipals i no malmetre la feina feta durant el passat mandat.\nUna política freda de números\nAra l’Alcalde és penja les medalles per la situació econòmica del consistori, però la realitat és que simplement està recollint els fruits de la feina del Govern anterior en el que el PSC vam centrar tot el nostre esforç en recuperar l’Ajuntament de la fallida econòmica en que el vam trobar:\n• L’actual (des)govern s’ha dedicat simplement a fer seguidisme del pla de sanejament que vam elaborar el PSC el passat mandat.\n• Aplica les retallades imposades pel PP a Madrid com l’eliminació de les pagues extres als treballadors, entre altres.\n• Assumeix sense queixar-se les retallades de la Generalitat: reducció de les subvencions a les escoles bressol i escola de música i dansa, supressió del servei aeri, tancament de l’escola-institut Esparreguera 2, tancament de les urgències nocturnes del CAP…\n• I finalment, el (des)govern municipal aplica retallades ideològiques que tenen més a veure amb un “passar comptes” que en un impacte real de despesa en els pressupostos, com l’Espai nadó o el servei de bus urbà.\nMalauradament, ens quedem únicament en les xifres. Es fa política com si s’estigués en un Consell d’Administració d’una empresa. Quan fer política, és molt més que això.\nCal deixar aquesta manera freda de fer política i pensar menys en les xifres i més en les persones. Mai hem d’oblidar per a qui governem i el perquè prenem unes decisions concretes i no unes altres.\nUn ple útil i en positiu\nPodríem agafar el Pla de mandat, o els programes electorals respectius, exceptuant el del regidor trànsfuga, o les seves promeses i declaracions quan eren a l’oposició i utilitzar el nostre temps per evidenciar que del que van prometre i dir, no han acomplert pràcticament res. Però des del PSC volem plantejar un ple que sigui útil i serveixi per a que puguem arribar a acords entre els grups polítics sobre quines prioritats i quins objectius volem determinar fins a final de mandat.\nAquesta és la fita que des del PSC des del primera ens hem marcat, crear consensos. Hauria de ser també la fita del Govern i, sobretot, de l’Alcalde.\nEn aquest punt volem fer un conjunt de propostes polítiques i programàtiques per tornar i, sobretot, recuperar, la vessant política pel que queda de mandat:\nEspecialment per manca de temps, però, sobretot perquè en el proper ple ordinari tractarem les propostes que fem cada grup municipal després del debat d’avui, el Grup municipal del PSC detallarem cada punt i concretarem les nostres propostes.\nEsperem i desitgem que es puguin concretar aquestes propostes amb acords amb l’Equip de Govern i altres grups de l’oposició. Aquestes propostes no són les propostes del PSC, que també, sinó que responen a propostes pragmàtiques susceptibles d’acordar-se políticament i aplicar-se en l’any i mig que queda de mandat.\nSi fossin les propostes del PSC, en faltarien més, però en el mandat actual ens importa més arribar a consensos que es materialitzin abans de final de mandat que fer propostes de partit que no puguem portar a terme en el curt termini. Nosaltres seguirem fent #méspolítica.\nCategories: Ajuntament d'Esparreguera, PSC Etiquetes: Balanç de 2 anys de mandat, Estat del municipi, PSC Esparreguera\n← Vols veure què ha fet el (des)govern d’Esparreguera en 2 anys? Consulta aquesta cronologia!\nA favor de la llibertat d’expressió i de premsa →\n1 comentari a “Valoració dels 2 anys de mandat del (des)govern municipal a #Esparreguera #méspolítica”\nPingback: Valoració dels 2 anys de mandat del (des...


El poble reclama l'alberg de la Victòria mig segle després de la cessió a les JONS\n15 maig 2021 00:57\nL'Ajuntament entén que ara s'ha desvirtuat l'ús pel qual es donà a la Falange\nAina Vives | 22 agost 1999\n«L'ús que es fa actualment de l'alberg de la Victòria no s'ajusta a l'ús pel qual se cedí a la Falange amb el poder coactiu, ara extemporani. Per això, demanam que reverteixi en el seu legítim propietari que no és altre que el poble d'Alcúdia».\nEl batle d'Alcúdia, Miquel Ferrer, vol recuperar les terres comunals de la Victòria que mig segle enrere i a instàncies de Pilar Primo de Ribera se cediren a la Delegació Nacional de la Secció Femenina de la Falange Espanyola Tradicionalista de la JONS per construir-hi un «alberg femení on formar l'esperit».\nL'acte de ple que recull la cessió del terreny on s'havia de construir l'alberg de la Victòria i després el campament, que es va fer en usdefruit per 99 anys, es detalla clarament que quedarà sense efecte i per tant tornarà a revertir en el poble d'Alcúdia quan es desvirtuï l'ús per al qual ha estat cedit.\nAra, l'empresa que subcontractà el Govern balear per explotar l'alberg de la Victòria acostuma a vendre una sèrie de places a un touroperador, que després les comercialitza a través d'una agència de viatges de l'Arenal. Aquest fet, que ve d'enrere, no ha passat per alt a l'Ajuntament actual, tampoc no l'intenten amagar a les oficines ubicades al campament de la Victòria. Allà, el personal només es limita a apuntar que la venda a través d'una agència de viatges «va ser un petit malentès, cada any venem les mateixes places al touroperador i després ell ja les col·loca com vol».\nL'Ajuntament, però, es fonamenta amb l'explotació turística que es fa de l'alberg de la Victòria per al·legar un incompliment en l'acord de ple i conseqüentment demanar que reverteixi l'ús en mans municipals.


excés | BonDia Diari digital d'Andorra.\nInici / excés\nDg., 15/09/2019 - 16:49\nLa policia ha imposat un total de 5.868 multes per excés de velocitat en els sis primers mesos de l’any. Una vegada més, aquest tipus de conducta al volant és la que se sanciona de manera més freqüent per part de la policia.\nLlegir més sobre La policia imposa prop de 6.000 multes per excés de velocitat els sis primers mesos de l'any\nLa passarel·la Siegué al congost.\nDl., 08/04/2019 - 02:10\nCrida a limitar l’excés de turisme a l’entorn de Mont-rebei\nCrida dels municipis de l’entorn del congost de Mont-rebei perquè l’Administració limiti la navegació per l’embassament de Canelles i també l’excés de visitants, que col·lapsen els accessos d’aquest espai natural que els darrers anys s’ha fet molt popular.\nLlegir més sobre Crida a limitar l’excés de turisme a l’entorn de Mont-rebei\nUn dels nous radars.\nDc., 13/02/2019 - 01:00\nDurant el 2018 es van desplegar a la xarxa viària del Principat set radars nous, ja que la policia va optar per treure altres radars fixos o cabines en desús i instal·lar aquests nous aparells, l’increment dels quals ha contribuït a registrar més casos d’infraccions per excés de velocitat, en concret un 37% més.\nLlegir més sobre Un 37% més de multes per excés de velocitat amb els nous radars\nDc., 04/10/2017 - 12:05\nLa policia reclama 9.796 euros a 262 conductors per excés de velocitat\nEl departament de policia reclama un total de 9.796 euros a 262 conductors per excessos de velocitat constatats a través dels radars situats a la xarxa viària del país.\nLlegir més sobre La policia reclama 9.796 euros a 262 conductors per excés de velocitat


Els sindicats de treballadors proposen establir un preu mitjà per habitatge - Altaveu el diari digital d'Andorra\nEls sindicats de treballadors proposen establir un preu mitjà per habitatge\nLa manifestació de l’1 de maig, que se celebrarà el pròxim diumenge, comptarà amb el suport d’associacions del país i s’espera que tingui una bona acollida per part de la ciutadania\n28/04/2022 (21:19 CET)\nPresentació de la manifestació de l'1 de maig.\nEls sindicats públics de treballadors presentaran davant del Consell Econòmic i Social, en principi, la setmana vinent, diferents propostes i esmenes a les mesures adoptades pel Govern fa uns dies. Entre elles figura establir un preu mig per habitatge, tenint en compte les seves característiques, per tal de regular una situació que afecta directament al poder adquisitiu de la ciutadania. Aquestes intencions s’han traslladat en el marc de la presentació de la manifestació de l’1 de maig que se celebra, precisament, per lluitar per drets com aquests. La concentració comptarà amb el suport de diverses associacions del país i s’espera que tingui bona acollida.\n“Per la situació actual hi ha dues solucions, o s’augmenten els salaris exponencialment, o es controlen els preus dels pisos”, ha apuntat el primer secretari de la Unió Sindical d’Andorra (USd’A), Gabriel Ubach. Per tant, s’ha treballat de forma conjunta entre els diferents sindicats públics per tal de presentar una proposta ferma i que, en aquest cas, versarà al voltant del cost dels habitatges. El que es plantejarà serà establir un preu mitjà per pis, que tindrà en compte diferents característiques com antiguitat, qualitat i recursos amb els quals compta. Així mateix, tampoc haurà de ser igual per a totes les parròquies. El que es busca es poder unificar l’oferta i que es puguin compensar, sobretot, aquells lloguers que quedin per sobre d’aquest llindar.\nA més, també es demanarà que es tingui un registre de la propietat que sigui públic i gratuït. “El Govern, i tothom, ha de saber en tot moment de qui és que”, ha apuntat Ubach. En aquest sentit, ha remarcat que no es tracta que algú “que ve de fora” tingui una segona residència al país, “el que no pot ser és que en tingui deu”. Tota aquesta situació, segons afirmen, hauria de poder-se solucionar “via impostos” i, sobretot “amb cinc o sis mesos, tot el problema de l’habitatge pot quedar resolt, però s’ha de fer polítiques concises”. El que s’ha indicat és que “no serveix de res fer pisos per d’aquí cinc anys, perquè el problema d’Andorra són els 3000 que hi ha tancats i que el 50% dels que s’estan construint són per especular”.\n“No serveix de res fer pisos per d’aquí cinc anys, perquè el problema d’Andorra són els 3000 que hi ha tancats i que el 50% dels que s’estan construint són per especular”\nTambé s’hi presentaran altres propostes que versaran al voltant de l’edat de jubilació o els sous. El termini per fer-ho que s’ha donat ha estat d’una setmana, segons ha explicat la secretària del Sindicat d’Ensenyament Públic, Carla Guinot, a partir de la reunió celebrada aquest dimarts. Per tant, ja s’hi està treballant per poder tenir-les enllestides i presentar-les a temps. “El que volem és unir a la ciutadania, s’ha de deixar de dividir entre sector públic i privat”, ha remarcat Guinot. Així mateix, ha reclamat, en la línia de les exigències que es faran, que el resultat sigui “mesures a llarg termini, que portin dignitat als ciutadans d’Andorra”.\nAmb la concentració convocada a les 11:00h a la plaça Coprínceps, està tot gairebé enllestit i s’espera rebre una bona acollida. Tot i això, s’és conscient de la situació que té el país i de les seves particularitats. Marisa Santos, secretaria general del SEP, ha explicat que “no hi ha una cultura sindical i possiblement no tenim el poder de convocatòria, també hi ha gent que no pot assistir i voldria fer-ho”. Per tant, l’objectiu es posa entre 200 i 500 participants. “Lo bo seria aglutinar tots els treballadors del país”, ha puntualitzat Ubach. Malgrat que això seria l’ideal, és molt complicat que això pugui arribar a passar.\nEl manifest de l’1 de Maig clama per pisos, sous i pensions dignes i refusa retardar la jubilació\nLa manifestació, això sí, ha comptat amb la col·laboració de diverses associacions del país, amb les quals s’ha contactat des dels sindicats. Per exemple, Stop Violències i la Casa de Portugal han estat alguns dels que, en principi, haurien confirmat assistència. També s’ha convidat a participar a totes les formacions polítiques, “perquè tot el que passa als treballadors és cosa de tots”, ha remarcat Guinot. Tot i això, l’única que serà de ben segur que assistirà serà el Partit Socialdemòcrata. “De la privada també s’hi ha sumat bastant gent”, ha apuntat Guinot. A més, es compta amb el suport de la UGT, organització de la qual acudiran alguns representants i que serveix de referent com a ens europeu.\nEl manifest, que ja s’ha presentat públicament, es llegirà en els quatre idiomes més utilitzats al país. Així mateix, els encarregats de fer-ho seran membres dels sindicats, algun padrí o padrina i algun jove del país. “Hem volgut incloure totes les generacions que actualment treballen”, ha explicat Santos. En aquest sentit, ha remarcat que la manifestació “és l’oportunitat per donar veu a tothom, perquè el que tractem concerneix a tota la classe treballadora”. Per aquest motiu, ha insistit que “volem fer-ho extensiu a tota la població, per això convidem a acompanyar-nos i a alçar la veu”.


Calendari: Festes de Tardor > Festes de la Mare de Déu de la Mercè > Festes majors\nDel ball estàtic al foc en moviment\nBarcelona (el Barcelonès), Dissabte proper al 24 de setembre\nInformació apareguda al diari, el 1979\nPrimer cartell del correfoc barceloní, el 1980\nUn diable corrent\nJugant sota el foc\nLes carretilles traient guspires\nEl que avui coneixem com a "correfoc", és fruit d'una evolució del ball de diables, una manifestació festiva tradicional caracteritzada pel llançament de carretilles de forma estàtica per part d'un grup de persones vestides de diable. Els primers correfocs van celebrar-se entre els anys 1979 i 80 a cavall entre Barcelona i Reus quan, espontàniament, es va introduir la interacció entre el públic i el ball de diables.\nL'origen del correfoc: antecedents a Barcelona i Reus\nEl correfoc no és una manifestació festiva d'origen immemorial. De fet, tant la paraula "correfoc" com la cercavila de foc (el correfoc no és sino un model de cercavila participativa amb pirotècnia) no tenen més de cinquanta anys.\nEls antecedents del que avui entenem per correfoc s'han de buscar per dues bandes, a finals dels anys 70. Era la primera etapa de la transició post-franquista i arreu del país es vivia una època d'or de recuperació de les tradicions populars. S'organitzaven festes populars, festes de barri, festes majors i tot tipus de celebracions que reclamaven, després d'uns anys de foscor, la sortida al carrer de les manifestacions festives que havien estat silenciades pel franquisme.\nEl primer antecedent del Correfoc té lloc l'any 1979 a la Trobada de Dracs que es va organitzar des de l'Ajuntament de Barcelona en el marc de les Festes de la Mercè.\nL'Ajuntament de Barcelona no va ser aliè a aquest moviment i aquell any, sota l'impuls i direcció d'un conjunt de persones vinculades al teatre de carrer, de creadors artístics i de diversos estudiosos de la festa, va decidir organitzar una trobada de dracs. Com que se'n van trobar pocs, només sis: els de Vilanova, Ribes, Sitges, Vilafranca i Olot (els de Solsona i de la Patum no van voler assistir-hi) van convidar-se dues colles de diables: el Ball de Diables de l'Arboç i el Ball de Diables de Vilanova i la Geltrú.\nEn aquella exhibició pels carrers de Barcelona, els diables van encendre carretilles de forma estàtica, en rodona, tal i com feien tradicionalment a les seves respectives poblacions. En un moment de la cercavila, els diables es van sortir del protocol oficial i estricte, i empesos per forces misterioses, es van dedicar a perseguir als que s'ho miraven. En alguna d'aquestes accions espontànies, i per sorpresa de tothom, algú es va posar a ballar sota els diables, en comptes de fugir-ne. Aleshores es va produir l'associació d'idees que va donar nom al correfoc. Amb la imatge del diable corrent amb una carretilla es va originar el nom: - Mira com corren sota el foc... corre-foc!!.\nL'any següent, en el marc de les Festes de la Mercè de 1980, el programa ja incloïa el nom de Correfoc de forma oficial per anomenar aquesta cercavila de foc dels diables participants en la trobada de dracs.\nEl segon antecedent el trobem en la "Cercavila de foc de Sant Joan", que el Ball de Diables de Reus va fer el 23 de juny de 1980 pels carrers d'aquesta ciutat en el marc de les Festes de Sant Joan. Tot i que encara no fou anomenat "correfoc" la Cercavila de Foc" ja tenia l'estructura i el funcionament del que avui entenem per correfoc.\nAixí és com es diu que va néixer aquesta modalitat de cercavila de foc que avui s'ha estès de manera extraordinària per tot arreu. Des d'aleshores i fins avui, el correfoc és present a pràcticament totes les festes populars del país. Un bon exemple de la manera en què la tradició muta, es transforma i evoluciona.\nEl Correfoc de la Mercè, avui\nEn l'actualitat, durant les Festes de la Mercè, les colles de diables catalanes que participen del Correfoc mostren el seu poder i encenen durant unes hores el centre de la ciutat, en un esdeveniment massiu que en poc temps s’ha convertit en un dels plats forts de les celebracions. El Correfoc es celebra la vigília del 24 de setembre, diada de la Mercè, o en alguna data propera.\nAvui, el Correfoc és organitzat per l'Agrupació de Bestiari Festiu i Popular de Catalunya i la Coordinadora de Diables i Bèsties de Foc de Barcelona i pagat en la seva integritat per l'Institut de Cultura de l'Ajuntament de Barcelona. A poc a poc, el Correfoc ha anat agafant cos i ànima fins a convertir-se en un dels elements més importants i concorreguts de la Festa Major barcelonina.\nLa màgia que desprenen les bèsties de foc i els diables ha conquerit la ciutat. I els barcelonins, esperitats, salten amb els diables seguint-los en la seva dansa infernal. Quan la porta de l'infern comença a escopir foc pels quatre costats, l'aire s'omple de fum i color i les bèsties ataquen enfurismades. El carrer bull, de joia i excitació, entre fum, espetecs i espurnes.\nData de publicació digital: 19/9/2004 14169 lectures\ncomprar La Mercè il·lustrada: guia de la festa major de Barcelona\nPablo i Grau, Jordi / Edicions El Mèdol\nLes Festes de la Mercè són explicades en aquesta guia, començant amb els ...\nCalendari de festes i tradicions. Barcelona i rodalies\nPablo i Grau, Jordi / Ajuntament de Barcelona\nAquest llibret forma part dels Quaderns de Divulgació Cultural que els ...\nImatgeria festiva de la Ciutat Vella de Barcelona. Gegants, nans, bestiari i altres personatges\nCordomí Fernandez, Xavier / Ajuntament de Barcelona\nBreu assaig que actualitza el panorama de la imatgeria festiva al districte ...\nMERCÈ 79. Els orígens del Correfoc\nMasana i Soler, Heribert / Emboscall\nDes de la tardor de 2002 l'autor ha anat recopilant informació relativa ...\ncomprar Barcelona festes\nDuran i Armengol, Teresa / Triangle Postals\nAls barcelonins ens encanten les festes. La festa la construïm, la vivim ...\ncomprar Seguici Popular, Toc d'Inici i altres elements singulars de les Festes de Ciutat\nCordomí Fernandez, Xavier / El Cep i la Nansa Edicions\nAquest segon volum de la col·lecció Grups Festius de Barcelona, identifica, ...\nCatalà i Roca, Pere / Caixa d'Estalvis "Sagrada Família"\nAmb aquesta edició se subratlla, d'una manera il·lustrativa, un dels aspectes ...\ncomprar Bastoners, castellers i altres construccions humanes\nLlibret dedicat a dos col·lectius barcelonins força emergents i que en ...\nToc d’inici. Balls del seguici popular de Barcelona\nDiversos autors, / La Casa dels Entremesos\nAquest CD inclou totes les músiques del "Toc d’inici" amb què comença la ...\nÀligues, falcons i cavallets\nCanals Vilageliu, Roger / Esbart Català de Dansaires\nAquest documental etnogràfic és una mirada externa -des del punt de vida ...\nllegir La Mercè inventada\nA dreta llei i a primer cop d’ull hauríem de concloure que la Mercè és ...\nllegir El Ball de Diables i els dracs de Vilanova i la Geltrú a la Mercè de 1979\nEra el dissabte 22 de setembre del poètic 1979 i, entre les mans, navegaven ...\nllegir Barcelona 1902. El “concurs de gegants, nanos i monstros típichs”\nCarbó i Martorell, Amadeu / Agrupació de Colles de Geganters de Catalunya\nLes Festes de la Mercè a Barcelona són en aquests moments una de les manifestacions ...\n· Agrupació de Bestiari Festiu i Popular de Catalunya\n· Coordinadora de Colles de Diables i Bèsties de Foc de Barcelona\n· Federació de Diables i Dimonis de Catalunya


Com a mostra dels projectes que poden dur a terme a RETANSA COAT, el seu Equip Productiu ha estat preparant durant els darrers anys, un tastet dels exemples més representatius de la seva producció. Com a experts aplicadors de recobriments en base PTFE, tenen un ampli showroom de les peces recobertes, ordenades per sectors.\nAl Showroom de REATANSA COAT podem trobar tot de peces recobertes amb les millors matèries primes dels productors millor valorats a nivell mundial. No només el Teflon® ens aporta tot de solucions diferents gràcies a les seves versions que trobem a peces d’automoció com engranatges, cargols o ancoratges, també hi ha recobriments tècnics antiadherents i anticorrosius com el Xylan®, Scotchkote™ o el Rilsan® que suposen una molt bona solució per a eines agrícoles, mànecs o vàlvules de disc. Per altra banda, també confiem en l’Halar® en les seves versions habituals contra la corrosió i amb garanties alimentaries, molt útils per a plantes de tractament d’aigua potable per al consum humà.\nDins COATRESA Grup, la filial del País Basc s’ha anat especialitzant i diferenciant dins el mercat del parament per la llar, amb recobriments respectuosos amb el medi ambient, lliures de PFOA i amb solvents base aigua. Però el sector alimentació no es la única especialitat a RETANSA COAT, també son un referent dins els sectors de valvuleria i automoció gràcies a l’aplicació robotitzada de recobriments tècnics industrials i amb l’ajuda de forns continus que garanteixen una gran capacitat productiva.\nTot sovint ens trobem amb requeriments personalitzats que exigeixen una atenció i solucions a mida per a cada projecte. Tant petits elements que recobrim amb un tractament anti-corrosiu, peces industrials i motllos que requereixen la millor antiadherència, com estructures de grans dimensions per al sector eòlic i energies renovables, a RETANSA COAT ens mostren al seu showroom que estan preparats per a qualsevol projecte, tenint en compte tots els requeriments dels nostres clients.\nTefló a forns de pa⟶


La Policia Nacional desarticula un grup organitzat dedicat al trànsit d'heroïna i cocaïna\n5:47 pm - Thursday, 6 August 2020\nLa Policia Nacional desarticula un grup organitzat dedicat al trànsit d’heroïna i cocaïna\nS'ha intervingut un quilo dos-cents seixanta-cinc grams d'heroïna, uns 70 grams de cocaïna i 7.000 euros\nAgents de la Policia Nacional han detingut a la comarca valenciana de La Safor a 19 persones, sis d’elles menors d’edat, com a presumptes autores d’un delicte contra la salut pública, després de pel que sembla dedicar-se a la venda principalment d’heroïna i cocaïna en aquesta comarca. Els policies van realitzar cinc registres domiciliaris a Gandia, Real de Gandia i Beniarjo, on van intervenir més d’un quilo de, pel que sembla, heroïna; uns 70 grams de, pel que sembla, cocaïna; 150 grams de, pel que sembla, marihuana; uns 7.000 euros, tres bàscules de precisió, sis telèfons mòbils, llibretes amb anotacions, una furgoneta i una motocicleta, dues armes, una pel que sembla de salva i una altra d’aire comprimit i diverses claus.\nLes investigacions es van iniciar en tindre coneixement els policies que una família podria estar dedicant-se a la venda de substàncies estupefaents, principalment heroïna i cocaïna, a la comarca de La Safor.\nDurant les investigacions, els agents van esbrinar que pel que sembla adquirien importants quantitats d’heroïna que posteriorment distribuïen a altres persones en quantitats menors, que serien les encarregades de vendre-la a la menuda.\nContinuant amb les investigacions, els policies van esbrinar que cada membre tenia una funció específica i que el seu modus operandi consistia que una vegada rebuda la droga a la casa dels principals responsables, el fill d’aquests al costat de la seua dona eren els encarregats de dirigir i coordinar el seu magatzematge i distribució a terceres persones.\nEls policies van esbrinar que la cunyada del principal responsable era l’encarregada de les labors de distribució a altres traficants que prèviament havien contactat amb el capitost i que per a desenvolupar aquesta funció l’ajudaven els fills del matrimoni.\nCom a conseqüència de les investigacions, els agents van realitzar cinc entrades i registres domiciliaris a Gandia, Real de Gandia i Beniarjo on van intervenir més d’un quilo de, pel que sembla, heroïna i uns 7.000 euros, entre el més destacable, i van esbrinar que guardaven la droga en un domicili, els diners en un altre i els responsables residien en un altre per a així evitar la seua possible relació amb el tràfic de drogues.\nEls detinguts, 10 d’ells amb antecedents policials, han passat a disposició judicial, que ha decretat l’ingrés a la presó de tres d’ells, mentre que els sis menors van ser posats a la disposició de la Fiscalia de Menors.


Casa Colvale - A Boutique Resort Goa Índia - Ofertes d'hotels amb els MILLORS DESCOMPTES EN LÍNIA\nTali Wadoo, Covale, Bardez, Mapusa, Goa, Índia - Veure al mapa\n7 llits extragrans\nExcel·lent 8,1 (248 comentaris)\nBarri Mapusa Candolim Baga Morjim Baga Anjuna Baga Majorda Majorda Panaji\nTant si es tracta d'un viatge de plaer com si és de negocis, Casa Colvale - A Boutique Resort és una elecció d'allotjament magnífica quan visiten Goa. A només 40.0 km, aquest hotel de 4-estrelles és fàcilment accessible des de l'aeroport. Amb les atraccions principals de la ciutat com St. Francis Xavier, Hospital Vrundavan, Lions Domingos Felicio Fernandes Memorial Hospital a prop, els visitants de l'hotel estaran encantats amb la seva localització.\nCasa Colvale - A Boutique Resort també ofereix moltes instal.lacions per enriquir la seva estada a Goa. Aquest hotel ofereix nombroses instal.lacions en el lloc per satisfer el més exigent dels clients.\nEls clients poden triar d'entre 12 habitacions, i totes desprenen una atmòsfera de pau i harmonia total. L'hotel ofereix una excelent varietat d'instal.lacions d'oci, incloent piscina exterior, spa, massatge, jardí, esports d'aigua (motoritzats). Amb una localització ideal i amb comoditats imbatibles, Casa Colvale - A Boutique Resort no troba competidors en cap categoria.\nNicola, Unió dels Emirats Àrabs\nTerry,S.J., Corea del Sud\nnadarajah, Regne Unit


Calçats Savina | Xancletes MYKAI MARTA B07 Color Kaki\nXancletes MYKAI MARTA B07 Color Kaki. Fabricades amb goma EVA. Les pots fer servir a la ciutat, la platja o la piscina. Es poden rentar a la rentadora amb aigua freda. No poseu a l'assecadora. 100% veganes i fetes a Menorca.\nAquestes xancletes estan fetes a mà. El seu disseny està compost per dues bandes amples que subjecta perfectament l'empenya del peu.\nLa seva sola és bio anatòmica i està folrada amb tèxtil antibacterià. Això fa que les Xancletes MYKAI MARTA B07 siguin extremadament lleugeres, flexibles, resistents, reciclables i submergibles.\nMYKAI és una marca vegana, els productes de la qual no contenen cap rastre d'origen animal, tant en el material com en el tractament i acabat.\nPer què treballem amb MYKAI?\nMYKAI és una marca 100% vegana, els productes de la qual no contenen cap rastre d'origen animal, tant en el material com en el tractament i acabat.\nTots els seus productes estan fabricats íntegrament amb goma EVA, material que converteix el calçat en lleuger, submergible i còmode, a més de resistent i flexible. Fabriquen de manera artesanal.\nSón perfectes per anar a la platja, perquè són submergibles i s'assequen en poc temps en exposició al sol.


TV3 no ha decidit encara si emetrà en directe la Cantada d'Havaneres de Calella - Diari de Girona\nL'Ajuntament de Palafrugell rebutja que l'emissió de l'esdeveniment no sigui en viu\ncarles torramadé palafrugell 25.05.2018 | 16:12\nMarc Martí Un càmera de TV3, en la Cantada d'Havaneres de Calella del 2013.\nTelevisió de Catalunya no té decidit encara si emetrà en directe, o en diferit, la 52a edició de la Cantada d'Havaneres de Calella de Palafrugell, que tindrà lloc el dissabte 7 de juliol. Fonts de la cadena han informat aquesta tarda que la graella de programació d'aquella setmana no està tancada, de manera que es desconeix si es farà en directe com en edicions anteriors o, per contra, serà en diferit, com ha criticat aquest matí l'Ajuntament de Palafrugell arran d'informació que ha rebut de responsables de TV3.\nEl primer tinent d'alcalde i regidor de Promoció Econòmica, Albert Gómez, ha explicat aquest matí que TV3 els havia comunicat que no emetrà en directe l'espectacle, sinó que es passarà en diferit el diumenge. Gómez ha explicat que la raó que els responsables del canal els havien transmès per no emetre en directe les havaneres és que no volen tocar el programa Preguntes freqüents, que s'emet els dissabtes a la nit.\nEn aquest sentit, ha afegit que no hi ha cap raó econòmica, ja que té una despesa similar gravar-lo per l'endemà que emetre'l en directe. Gómez ha concretat que l'Ajuntament col·labora en la producció de TV3, com ara aportant generadors i abonant l'allotjament dels treballadors de la televisió.\nEl regidor ha manifestat que l'Ajuntament rebutjaria aquest canvi i, de fet, dimecres que ve tenen una reunió programada amb el director de TV3 Vicent Sanchís, per tractar l'assumpte i intentar que aquest canal, o un altre de la Corporació Catalana de Mitjans Audiovisuals, faci l'emissió en directe. Si la retransmissió en directe de la cantada segueix sent impossible a la televisió pública catalana, l'Ajuntament buscarà altres possibilitats -si bé de moment no en tenen cap, ha precisat Gómez-, com pot ser la Xarxa, per exemple.\nAlbert Gómez ha lamentat el posicionament de TV3 i el perjudici que pot causar a la gent que segueix la Cantada a través de la televisió. El regidor ha exposat que van percebre el gran seguiment que té la Cantada l'any 2013, quan l'Ajuntament va rebre trucades de seguidors de les havaneres preocupats per si s'emetria arran de la convocatòria d'una vaga de treballadors de la televisió catalana.\nEl primer tinent d'alcalde de Palafrugell s'ha mostrat "amoïnat", més que pels efectes que pot tenir sobre el municipi, per la repercussió als espectadors perquè es viu com un esdeveniment social, com a acte que dona "la benvinguda a l'estiu", seguint-la amb un sopar a casa a la fresca.\nI ha afegit que les havaneres de Calella són "l'únic, o almenys dels pocs, esdeveniments culturals de cultura popular que s'emet en directe".\nAlbert Gómez també ha posat de manifest el contrast de la no emissió en directe de la Cantada amb el fet que les entrades per seguir-la a Calella s'han quasi esgotat: l'Ajuntament va posar a la venda 2.500 entrades aquest dilluns i, avui, només en queden 30 per vendre. Quant a l'audiència televisiva que té l'esdeveniment, Gómez la qualifica de "bona" perquè el promig de les darreres cinc edicions supera els 273.000 espectadors cada any.\nGómez confia que la reunió amb Vicent Sanchís servirà per emetre les havaneres en directe: "Nosaltres hi anirem amb l'ànim d'intentar reconduir-ho".


Soria assegura que la tarifa elèctrica no "és un preu intervingut" - Diari de Girona\nSoria assegura que la tarifa elèctrica no "és un preu intervingut"\nEl ministre d'Indústria defensa que la pujada de la llum fixada pel Govern per aquest trimestre no és un cost "polític" sinó "del mercat"\nmadrid | efe/ddg 30.01.2014 | 00:00\nEl ministre d´Indústria, Energia i Turisme, José Manuel Soria. EFE/Ballesteros\nEl ministre d'Indústria, Energia i Turisme, José Manuel Soria, va defensar ahir que la pujada de la llum fixada pel Govern per aquest trimestre "no és un preu intervingut" ni "polític", sinó que "és un preu que estableixen els mercats".\nDurant una compareixença al Senat per explicar la suspensió de la subhasta elèctrica, Soria va recordar que la revisió de la tarifa es va establir d'acord amb les recomanacions de la Comissió Nacional dels Mercats i la Competència (CNMC), que estaven basades en els mercats de futurs. El desembre passat, la CNMC va decidir no validar el resultat de la subhasta Cesur per al subministrament a tarifa durant el primer trimestre de l'any, que apuntava a una pujada de la llum de més del 10,5%, en detectar "circumstàncies atípiques".\nAixí, el Govern va suspendre l'aplicació del resultat de la licitació i va determinar que a partir de l'1 de gener la tarifa pujaria un 2,3% -un 1,4% pel component energètic i un 0,9% pels costos regulats-.\nDurant la seva intervenció, Soria va relatar les circumstàncies que van envoltar la subhasta Cesur del 19 de desembre, entre les quals va citar una trobada amb els responsables de les grans elèctriques el 28 de novembre per comunicar-los la retirada d'aportacions pressupostàries per al sistema. Així mateix, va recordar que els preus elèctrics majoristes van pujar al desembre per la confluència de diversos factors -poca producció eòlica i nuclear o un augment de la demanda per una onada de fred-, però va puntualitzar que això només hagués justificat una pujada del 5,5% o el 6%. "En un mercat mitjanament competitiu és una cosa impensable" que aquestes circumstàncies suposen una pujada tan alta de preus, va afegir.\nD'altra banda, el ministre d'Indústria, José Manuel Soria, va destacar la importància per al sector naval i l'economia gallega del contracte adjudicat per la petroliera mexicana Pemex a Barreres i Navantia per a la construcció de dos flotels. En declaracions als mitjans de comunicació abans de la seva intervenció en un seminari sobre el nou mecanisme de finançament naval, Soria va dir que es tracta d'una bona notícia per a l'economia espanyola, per al sector naval i per a l'activitat econòmica gallega. "Garanteix càrrega de treball", va assegurar el ministre d'Indústria.


Orgull lleidatà amb l'exit d'Àngela Mora: primera atleta amb síndrome de Down que competirà al Campionat d'Espanya - Teleponent\nInici Esports Orgull lleidatà amb l’exit d’Àngela Mora: primera atleta amb síndrome de Down...\nOrgull lleidatà amb l’exit d’Àngela Mora: primera atleta amb síndrome de Down que competirà al Campionat d’Espanya\nAmb la fita aconseguida per la gimnasta de Maials, es van tombar un dels grans murs que hi ha a la integració de les persones amb altres capacitats.\nL’esport lleidatà i, per què no, el general, està d’enhorabona amb una fita històrica que va passar a Pamplona: Àngela Mora, natural de Maials, es va convertir en la primera esportista amb síndrome de Down que compta en un Campionat d’Espanya Absolut de Gimnàstica Artística.\nAls seus 17 anys, l’Àngela va participar a la categoria Base 2 del torneig que s’està disputant a Pamplona i que reuneix més de 1.200 esportistes de tot el país.\nLa lleidatana, que pertany a l’Asvolcall Lleida però s’entrena i competeix amb el Club Gimnàstic FEDAC, va protagonitzar un bon exercici de salt aconseguint una nota de vuit punts. En paral·leles en va obtenir 5,050, en barra 6,750 i en sòl 6,300 per a un total de 26,100. En aquest cas, més que mai, el resultat sí que és el menys important perquè l’important és el missatge que queda.\nArticle anteriorLa neu talla tres carreteres del Pirineu i obliga a circular amb cadenes en dues més\nArticle següentSanitat aprova la vacuna contra la covid-19 en menors de 5 a 11 anys


UN CURS AMB MOLTES NOVETATS A L'ESCOLA DE MÚSICA\nUN CURS AMB MOLTES NOVETATS A L'ESCOLA DE MÚSICA S’ha creat l’Orquestra Simfònica, s’ha posat en marxa una aula d’informàtica musical i s’ofereix música per a infants de 0 a 3 anys\nAquest curs 2016-2017 l’Escola Municipal de Música d’Olot compta amb un equip de 18 professors i ofereix 25 especialitats instrumentals diferents, tant de música clàssica com moderna i tradicional, així com totes les assignatures complementàries que permeten tenir una sòlida formació musical. Gràcies a la compactació dels horaris l’escola ha experimentat un augment d’alumnes matriculats. Actualment hi ha 330 alumnes de totes les edats que estan cursant els estudis musicals al centre. A part, gràcies al projecte “Som Música”, 125 nens i nenes del CEIP Malagrida assisteixen cada setmana a l’escola de música per aprendre a tocar un instrument. Un dels trets característics de l’Escola Municipal de Música d’Olot és que tots els alumnes canten o toquen en un conjunt coral o instrumental. Aquests grups tenen una gran capacitat de motivació i socialització, i permeten als alumnes participar activament de la vida cultural de la ciutat.\nAquest curs, l’Escola presenta diferents novetats:\nCREACIÓ DE L’ORQUESTRA SIMFÒNICA\nPartint de la idea que la pràctica musical en grup té un gran potencial per donar sentit a l’aprenentatge i millorar la motivació dels alumnes, aquest any s’ha creat l’Orquestra Simfònica de l’Escola de Música com a conjunt instrumental de referència pels alumnes de Nivell Mitjà que toquen instruments de música clàssica. Actualment, l’orquestra està formada per una vintena d’alumnes instrumentistes de corda, vent fusta i vent metall. Els assajos consten de dues parts. La primera es fa en petits grups, és el que s’anomena assaig parcial. D’aquesta manera es pot treballar de forma més dinàmica i individualitzada aspectes tècnics i de lectura de les partitures. La segona part ja és amb tot el conjunt de l’orquestra, és l’anomenat assaig de tutti. En aquesta part es treballen aspectes més estilístics i d’equilibri entre les diferents veus. Aquesta forma de treballar permet progressar molt ràpidament. Gràcies a això, l’Orquestra ja va fer el seu debut al Concert de Nadal on va interpretar peces de la pel·lícula Star Wars i va acompanyar la coral de l’escola interpretant diferents nadales.\nL’alcalde Josep M. Corominas amb el regidor d’Educació Jaume Mir ha visitat aquest divendres l’Escola de Música. Ha pogut veure el funcionament de la nova aula d’informàtica musical i seguir l’assaig de l’Orquestra, que ha interpretat una peça de la pel·lícula “Star Wars”. “M’agrada destacar la feina que l’Escola de Música fa per la ciutat” ha explicat Josep M. Corominas que ha afegit “volem que la cultura sigui un valor de la ciutat, reconeguda arreu treballant en tots els àmbits com fa l’Escola amb els 450 alumnes als que ofereix coneixements musicals.”\nUna segona novetat és l’aula d’AULA D’INFORMÀTICA MUSICAL\nLes possibilitats d’ús de les noves tecnologies en l’àmbit de l’educació musical són múltiples i, a més, evolucionen constantment. L’elaboració de materials didàctics, l’edició de partitures, la generació de fitxers d’àudio, l’accés a recursos multimèdia, etc. són només alguns exemples de l’ampli ventall de recursos que ens ofereixen. És una eina a la qual l’Escola de Música no pot renunciar. És per això que aquest curs s’ha fet una important inversió per adequar un espai com a Aula d’Informàtica Musical i cabina de gravació. El director de l’Escola de Música Xevi Pallàs ha explicat que “de moment s’ofereixen les assignatures d’Edició de So i Edició de Partitures, però la idea és que, a mitjà termini, l’aula sigui utilitzada també des de qualsevol de les assignatures que s’imparteixen a l’escola implementant així les noves tecnologies com a metodologia per a treballar els diferents continguts”.\nAquest curs també s’estrena la música per a infants de 0 a 3 anys\nL’Escola Municipal de Música d’Olot Xavier Montsalvatge inicia aquest curs una nova línia pedagògica adreçada a infants de 0 a 3 anys. A través de cançons, jocs de falda, petites danses i audicions es potencia la descoberta del món sonor, el propi cos, el llenguatge oral, el ritme i el moviment. Amb la nova proposta de l’EMMO, es treballa la memòria, la creativitat, l’oïda, l’atenció, la motricitat, l’expressió i el gust estètic. L’infant desenvolupa la seva socialització i autonomia en un ambient de seguretat fomentat per la presència d’un adult de confiança.


Inicial Vicens Vives: 2011\nAquesta tarda els nens i nenes de cicle inicial han fet cagar el Tió.\nHan picat suaument i han cantat amb molta energia. Això i tot el menjar que li han ant donant els darrers dies ha fet que cagués regals per a les classes i una llaminadura per a cada nen/a.\nAquest curs, a primer, tenim 2 sessions setmanals d'expressió oral i escrita.\nEn aquestes sessions fem activitats d'atenció, de parla, llenguatge, consciència fonològica,...\nÚltimament hem tractat el tema d'anar a comprar: tipus de botigues, què comprem, a on, preguntes que hem de fer, els diners, les bosses reutilitzables,...\nFinalment hem fet un joc simbòlic amb una botigueta de joguina. Hem fet llistes d'aliments i productes, alguns han fet de botiguers i d'altres de clients. Tots ens ho hem passat molt bé!\nEl dijous 18 de novembre els i les nostres alumnes de segon han assistit a l'activitat educativa "Cuida't les dents!" de l'Organisme de Salut Pública de la Diputació de Girona coorganitzat amb la Generalitat de Catalunya.\nEtiquetes de comentaris: 1r trimestre, curs 2011_12, Escola Jaume Vicens Vives, festes d'escola\nColònies de 2n a Mas Gircós, Besalú.\nEls nens i les nenes de 2n hem anat de colònies.\nEls dies 24 i 25 de maig els hem gaudit convivint i compartint experiències de l'època medieval.\nEl Jueu, el Monjo, la Princesa, el Comte i resta de treballadors del Comte ens han acompanyat en el coneixement d'una part de la història de l'època medieval de Catalunya.\nAmb diferents activitats, diversos jocs, bon menjar i magnífiques instal·lacions hem passat dos dies meravellosos.\nEtiquetes de comentaris: 2n cicle inicial, 3r trimestre 2010-11, Escola Jaume Vicens Vives\nA cicle inicial aquest trimestre hem intentat conèixer a Salvador Dalí. Els nens i nenes de 2n han pogut començar a saber coses d'aquest artista tan important utilitzant la pissarra digital. A partir d'aquí han realitzat diversos treballs ben interessants. El què els hi ha agradat més ha estat confeccionar la decoració de l'entrada del mòdul de CI. En aquesta elaboració hi han participat també els alumnes de 1r. Posem unes fotos perquè pogueu gaudir-ne!\nEtiquetes de comentaris: Projecte Dalí 2n i 1r C.I.\nLa desfilada dels cuiners i dels "Dalís"!\nEls i les alumnes de primer s'han vestit de cuiners.\nEls i les alumnes de segon s'han vestit del nostre gran pintor Salvador Dalí.\nEtiquetes de comentaris: Carnaval 2011. Cicle Inicial


La línia de Wallace: De manars i garrotades\nJpmerch 17 de febrer de 2012 a les 19:56\nNo sé que vols que et diga. Amb la dictadura estàvem il·lusionats en que un dia s'acabaria i vindria la democràcia. Però ara, amb la democràcia que tenim, que com dius —i tens tota la raó—, ha resultat ser una merda, quina il·lusió podem tenir?\nEstem igual de fotuts, però ara la majoria decideix qui ens esbufegarà al clatell.\nPerdona, però hui, tot i ser divendres, estic que no m'aguante ni jo.\nCinderella 17 de febrer de 2012 a les 22:57\nEl Pais Valencià és el lloc on estan ocorreguent aquestes coses amb total 'impunitat política'. La senyoreta Sánchez de Leon i els policies haurien de tenir una mica de vergonya i decència i repondre per aquesta mena de brutal repressió. N'ha aparegut quelcom a Canal 9 al repecte? Feu fàstic la també immmoral reacció dels Mossos d'Esquadra a la Plaça Catalunya fa mesos i ara aquesta gent fa encara pitjor contra un grapat d'adolescents que requereixen coses tan bàsiques com la calefacció... No sé com des del PP de Madrid ningú ix a llavar la cara del PP valencià... Una cosa és q ens donen pel sac (i que es creguen legitimats per a això) i altra cosa és açò.\nEstic absolutament en shock de com de magres s'estan posant els carrers per allà... I l'única lectura possitiva q tract és el despertar d'aquest joves estudiants\ndimoni de xiquet 18 de febrer de 2012 a les 15:32\nUna actuació policial com la dels darrers dies a valencia te basicamen dos objectius.\nEl primer es el de treure la protesta del carrer.\nI el segon es conseguir mitjançant la violencia extrema fer pensar als que volen manifestar-se en el futur per a que ho pensen dos voltes.Es a dir, es tracta de una practica terrorista que provoque temor a qualsevol acte de rebeldia i pensament autonom.\nSi ho pensem amb distancia no deixa de ser el mateix metode que va seguir el anterior gobernador civil ricardo peralta amb el tema del cabanyal.\nSupose que escandalitza vore que els agredits son adolescents.Jo crec que esta be que aquesta gent joveneta aprenga ben prompte com les gasta la policia per garantir "el ordre i la democracia" i per a que espavilen un poc.\nAh...no puc deixar passar la ocasió per felicitar-te per el premi que t'han donat els del diari ciudad.Un premi molt merescut donada la teva trajectoria.\nAlfredRussel 19 de febrer de 2012 a les 17:41\nHi ha divendres, Jp, que no milloren ni pel fer de ser-ho... Entenc el que vols dir, i t'assegure que ho pense sovint: ja he dit alguna altra vegada que el fet que les cançons d'Ovidi, Llach o Raimon de fa trenta anys seguisquen conservant molta de la seua vigència és un simptoma evident; i crec que precissament als valencians i valencianes --a alguns, si més no-- això de la transición ja fa molt de temps que ens sona a una mentida tan gran com tòxica. En el millor dels casos, hem guanyat la possibilitat d'elegir qui ens governa, però no hem pogut canviar a qui realment mana...\nEntre altres coses, aquesta democràcia és una merda perquè, més enllà de qui governe en cada moment, qui ho fa creu que obtindre una majoria li dóna carta blanca per a actuar amb total impunitat (legal i moral), i no hem estat capaços de crear instruments que ho eviten: hem confiat en mitjans --com la "justícia" o els mitjans de comunicació-- que no estan subjectes a control democràtic i que, per tant, segueixen simplement instal·lats en temps de Franco. No vull fer-ho més llarg, que a més no dic res que tu no sàpigues: una democràcia no és --només-- que no et tanquen a la presó per discrepar, que ja va bé: és tota una cultura social i ciutadana que ací encara tardarem generacions en construir. Franco va morir, però la lluita durarà molts anys encara...\nAlfredRussel 19 de febrer de 2012 a les 17:50\nTens raó, Cinderella: tot i estar malauradament acostumats a abusos i excessos emparats en el seu concepte de "legitimitat democràtica", hi ha coses que revolten, i el que ha passat aquests dies amb els i les estudiants del Lluis Vives es qualifica per si mateix. No espere cap vergonya per part de la Delegada del Govern, ni molt menys per part del Govern de qui és delegada: només has de veure el que ha dit la premsa del régimen sobre alumnes manipulats pels seus professosrs i altres bestiesses... L'única esperança, com tu dius, és que les mobilitzacions van escampant-se, però també cal estar avisats: la seua resposta serà molt dura, i no solament amb porres i detencions. Tenen molt a perdre, i no van a posar-ho gens fàcil.\nAlfredRussel 19 de febrer de 2012 a les 18:02\nTotalment d'acord, dimoni: també jo crec que no ha estat casual, sinó que el que ha passat (i com i contra qui ha passat) forma part d'una estratègia conscient i premeditada per tractar de limitar la mobilització, i que anirà acompanyada d'altres mesures --més subtils però també efectives-- de desligitimació de qui s'opose al poder establert... Potser, en lloc de plantejar el tema en termes de diferències entre dictadures i democràcies, caldria fer-ho en base a les semblances: qui ostenta el poder, siga com siga que ha arribat a ell, no el cedirà fàcilment perquè acaba creient que se'l mereix i que qualsevol altre ho faria pitjor; i si li poses una colla de gent amb porres i uniforme a la seua completa disposició, doncs passa el que passa...\nI quant a allò del premi, moltes gràcies! Ha estat una sorpresa, la veritat, però no et negaré que sempre fa il·lusió ;) Salut!


Barberà ha posat en marxa la 4a edició del Curs d’Iniciació al Voluntariat – Barberà del Vallès – Portal d'entitats\nBarberà ha posat en marxa la 4a edició del Curs d’Iniciació al Voluntariat\nPublicat el 6 octubre 2016 per Participació\nEl voluntariat és un element clau en la participació i la implicació de la ciutadania per millorar la societat. L’associacionisme i el voluntariat són dos agents de transformació social i de cohesió necessaris per a qualsevol ciutat.\nEl passat 3 d’octubre es va iniciar la 4a edició del Curs d’Iniciació al Voluntariat de Barberà del Vallès, una activitat organitzada per l’Ajuntament de la ciutat amb la finalitat de fomentar la implicació de les persones en projectes de voluntariat, impulsant i canalitzant la solidaritat a les entitats sense ànim de lucre.\nEl curs, a càrrec de la Creu Roja, finalitzarà el proper 19 d’octubre i està dividit en cinc sessions, començant per una introducció sobre el Voluntariat, els àmbits d’actuació, les persones voluntàries i l’organització del voluntariat. Durant les diferents sessions es tractaran temes com la motivació per fer voluntariat, el perfil que es demana, així com els drets i deures de les persones voluntàries.\nLa proposta formativa es troba dins el Pla de Formació del Voluntariat de Catalunya de la Generalitat de Catalunya i s’emmarca dins les activitats del Punt de Voluntariat de Barberà del Vallès amb l’objectiu de promoure i difondre el voluntariat a la ciutat. Per això mateix, al curs hi haurà un espai dedicat als projectes de voluntariat en marxa ara mateix a Barberà del Vallès.\n‹ CELEBREM EL TRENTÈ ANIVERSARI DE L’ESPLAI!\nEl Dret a la Pau a les comunes de Medellín ›


Descobrint al Xiquet d´Almussafes - Superdeporte\nDescobrint al Xiquet d´Almussafes\nEls companys parlen de les virtuts i defectes de De la Vega, el finalista del trofeu Diputació de frontó\nj. . rodríguez 04.10.2016 | 13:52\nDe la Vega comença a despuntar en l´escala i corda i diumenge juga la final del trofeu Diputació de frontó. SD\nAls 18 anys comença a acumular milers de kilòmetres per les carreteres de tota la Comunitat Valenciana. Els trinqueters s´han adonat que este xiquet té mans i maneres per a ser un gran jugador de pilota. En el seu trajecte sempre li acompanya el seu primer i fidel seguidor, el seu pare. D´ell destaquen tots una elegant esquerra, impròpia de jugadors de la seua edat. Darrere de tot hi ha un intens treball des de ben menut al frontó del seu municipi, Almussafes. De la Vega comença a despuntar dins dels trinquets, a la modalitat d´escala i corda, però diumenge jugarà la seua primera gran final i ho farà en la modalitat on va créixer, el frontó.\nAl trofeu President de la Diputació de València ha sorprés als companys. Són ells els que analitzen a De la Vega, el Xiquet d´Almussafes.\nEl seu company en la gran final de El Puig serà Pasqual de la Pobla. Ell és el primer a afirmar que De la Vega: «Té moltes mans per a jugar. És tècnicament molt complet i clar que té coses a millorar, però encara és jove».\nAltre gran campió de frontó com és Montesa de El Puig també destaca la seuatècnica: «Té totes les pegades, per dalt i per baix, i una potència pròpia de la seua edat. Un jugador amb classe i molts anys per a polir-se. Si li falta alguna cosa, pot ser, tindre més coneixement de cada moment, però per això està el seu pare, per a mesurar-lo i cuidar-lo. Encara és molt jove».\nJavi ´El Moro´ de Massalfassar afirma de De la Vega que és un pilotari «amb una tremenda serenitat i amb una esquerra molt bona. Eixa serenitat és una virtut i a vegades també un defecte. Un poc de caràcter en determinats moments també seria positiu per a d´ell».\nDe la Vega també està fent-se camí en l´escala i corda. Ahir a Vila-real va jugar un desafiament de restos contra mitgers. Amb Martí II va perdre contra Álvaro i Rafa 60 a 40.\nI és que per a ser figura no tot és un camí de roses. Bé ho sap el campió individual, Soro III: «És un jugador jove, amb molta tècnica i dues mans bones. Mentalment és un xic centrat i això és important. A l´afició li agrada com juga i crida l´atenció per les seues maneres. Ha d´agafar força i experiència, però això ho donen els anys».\nTambé Monrabal destaca la tranquil·litat de De la Vega: «És virtut, però també defecte. És un jugador complet, però li falta transmetre el seu esforç».\nLa pròxima parada de De la Vega és diumenge al frontó de El Puig, final del Trofeu Diputació.\nPiles es bolca amb la pilota


Lloguer de cotxes barats a Lanzarote Aeroport | Centauro Rent a Car\nLloguer de Cotxes Barats a Lanzarote Aeroport\nQuè veure, fer i visitar a Lanzarote i voltants amb el vostre cotxe de lloguer\nL'Aeroport de Lanzarote - Guacimeta, es troba situat a tan sols 5 km de Arrecife, la capital de l'illa. Ofereix una àmplia connexió aèria amb els principals països europeus com el Regne Unit, Alemanya o Itàlia. A Espanya, destaca la seva connexió amb Madrid - Barajas,Gran Canària i Tenerife.\nConsiderada com una de les illes més atractives de les Illes Canàries, Lanzarote concentra una bellesa inigualable al llarg dels seus més de 863 km que ens conviden a aventurar-nos amb el nostre cotxe de lloguer i deixar-nos sorprendre per paisatges volcànics, parcs naturals i platges o penya-segats a vora de l'Oceà Atlàntic que ens faran enamorar d'aquesta bonica illa.\nInformació turística de Lanzarote\nLloga un cotxe a Lanzarote i gaudeix de la temperatura mitjana anual, gairebé 20º C, de les seves paradisíaques platges. Sens dubte és una invitació per visitar aquesta illa durant tot l'any. Excursions marítimes i gran varietat d'esports nàutics estan a la teva disposició. En particular, Lanzarote és un dels millors llocs per practicar el surf i les seves variants, ja que aquí es troben onades comparables fins i tot a les famoses i mítiques de les costes hawaianes. L'illa dels volcans té altres visites destacables, a més de les de sol i platja. Per exemple, és molt recomanable visitar amb el nostre cotxe de lloguer el Parque Nacional de Timanfaya.\nQuè veure a Lanzarote\nL'illa de Lanzarote, declarada Reserva de la Biosfera per la UNESCO, està distribuïda en 7 municipis al llarg del seu territori, que et convidem a recórrer en unes vacances per Lanzarote que sens dubte seran inoblidables. Arrecife, Haria, San Bartolomé, Teguise, Tías, Tinajo i Yaiza t'estan esperant.\nRuta en cotxe per Lanzarote\nComencem el nostre recorregut per Arrecife, la capital de Lanzarote, que durant segles ha estat la fortalesa defensiva que ha protegit a l'illa de l'entrada de pirates. Visitarem el Castillo de San José, on es troba el Museu Internacional d'Art Contemporani de Lanzarote, amb obres de prestigiosos artistes com Miró o Tàpies.\nFer una passejada al capvespre per la llacuna natural del Charco de San Ginés i gaudir de la preciosa estampa de casetes blanques de pescadors que treuen el cap al costat de barcasses sobre aigües turqueses en l'anomenada "Venècia de l'Atlàntic" és un altre dels imprescindibles en la nostra ruta per Arrecife. A només uns minuts t'espera el Puente de las Bolas, un passeig de vianants que s'endinsa a l'oceà fins arribar a l'Illot dels Anglesos on es troba el Castillo de San Gabriel. Aprofita per fer fotos de viatge en aquest màgic lloc i immortalitzar una de les millors vistes d’Arrecife i l'Oceà Atlàntic.\nContinuem la nostra ruta en cotxe fins Tahiche per visitar la Fundació César Manrique,aquesta casa - museu va ser la residència de l'artista i a dia d'avui preserva el seva gran llegat a Lanzarote i les illes Canàries.\nLes seves obres s'han convertit en autèntics reclams turístics, on la natura és la protagonista. Et recomanem visitar el Jardí de Cactus, situat al Guatiza.\nEls Jameos del Agua i la Cueva de los Verdes, al municipi d'Haria et deixaran sense paraules. En elles, podràs fer turisme subterrani i fascinar-te amb un autèntic sistema de coves, tubs volcànics de més de 3.000 anys d'antiguitat i llacs naturals sota terra de colors verd maragda, una autèntica obra mestra de l'arquitectura integrada en la naturalesa.\nPer gaudir d'unes vistes espectaculars del paisatge canari ens desplaçarem fins al Mirador del Rio, un mirador integrat en penya-segats situats a 500 m. sobre el nivell del mar, des d'on podrem observar l'Arxipèlag Chinijo sobre l'oceà.\nRuta en cotxe per Paisatges Naturals de Lanzarote\nPrepara el teu cotxe de lloguer, la teva càmera i posa't sabates còmodes, ens anem de ruta a descobrir els paisatges naturals més bonics de Lanzarote on l'aigua i el foc es troben a la vora de l'oceà amb el contrast de les roques volcàniques.\nEl nostre primer destí es troba a les Salinas de Janubio, un impressionant lloc format per figures geomètriques de terra en la qual les salines reflecteixen diferents colors en funció de la quantitat d'aigua i sal que emmagatzemen.\nDes d'allà ens dirigim als Hervideros, uns penya-segats de roca volcànica on les onades trenquen en xocar creant un espectacle visual igual al de l'aigua bullint, que dóna origen al seu nom. La millor manera de contemplar-ho és caminar per la ruta serpentejant que l'envolta per poder treure el cap als balcons naturals i descobrir en viu l'explosió de la natura.\nSeguim la nostra ruta fins al Golf, on es troba el Charco dels Clicos, una llacuna d'aigua de mar de color verd maragda situada al costat del mar i sota muntanyes de lava rocoses que no et deixaran indiferent, sens dubte un dels paisatges més sorprenents de Lanzarote.\nAl costat d'aquests paratges a la vora del Oceà Atlàntic es troba el Parc Nacional de Timanfaya, aquest parc natural d'origen volcànic és una de les visites imprescindibles en les teves vacances a Lanzarote. La Muntanya de Foc, la Muntanya Rajada o la Caldera del Corazoncillo són alguns dels seus volcans més coneguts. Passejar en camell sobre les dunes, veure en directe com emanen raigs a vapor dels seus guèisers o dels seus 25 cràters i paisatges lunars que et faran creure que estàs a Mart, són algunes de les meravelles que podràs gaudir aquí.\nGaudir d'un dinar inigualable al Timanfaya és possible gràcies al Restaurant El Diablo dissenyat pel mateix Cesar Manrique. Aquest restaurant aprofita un fogó geotèrmic que torra el menjar amb brases volcàniques, una mena de barbacoa natural.\nLes millors Platges i Cales de Lanzarote\nVisitar Lanzarote és sinònim de gaudir de diferents platges i cales de qualitat que ens sorprendran pel contrast paisatgístic de les seves sorres daurades i negres, i les seves aigües de colors blau turquesa o verd maragda.\nAl sud de l'illa al municipi de Yaiza ens trobem amb un dels paradisos de l'illa de Lanzarote, les platges salvatges de Punta de Papagayo, situades a l'àrea protegida de los Ajaches. La seva bellesa indescriptible es deu al fet que s'ha conservat el seu estat natural, sense intervenció de l'home en els seus més de 2 km d'extensió entre les que es distribueixen la Platja del Papagayo (la més visitada i coneguda de totes elles), Playa Mujeres, El Pozo, Calega del Congrío o Puerto Muelas.\nAigües cristal·lines d'estil caribeny, paisatges de roques volcàniques i sorres daurades conviden a gaudir de les seves càlides temperatures i l'absència de vent. El destí ideal per desconnectar o portar als més petits a gaudir de jocs a la vora d'aigües tranquil·les. Per accedir a aquest conjunt de platges pots accedir mitjançant bicicleta o a peu des de Playa Blanca. També pots aparcar el teu cotxe de lloguer en una pista de terra per tan sols 3 € al dia. No oblidis anar preparat amb menjar i beguda per gaudir d'un dia inoblidable ja que aquesta zona no compta amb bars ni restaurants.\nAl nord de l'illa ens espera Playa de Famara, situada a Teguise, està considerada el paradís de Lanzarote per aventurers i amants d'esports nàutics. En ella ens esperen més de 6 km de sorra fina acollida per la cinglera muntanyosa de Peñas del Chache i vents alisis que afavoreixen la pràctica de Surf o Kitesurf. Per accedir-hi cal accedir mitjançant cotxe, tot i que no hi ha problema en trobar aparcament a causa de la seva gran extensió.\nNo podem oblidar-nos de recomanar-te visitar algunes de les piscines naturals de Lanzarote, com els Charcones, que s'estenen al llarg de més de 2 km d'extensió, Punta de Mujeres o Puertito de Lobos, però ja a Fuerteventura. Un autèntic espectacle de la natura a la vora de l'oceà que conviden a relaxar-te o gaudir de snorkeling mentre observes el fons marí i roques volcàniques sota el mar.\nEl Clima a Lanzarote\nSi estàs planificant el teu viatge a Lanzarote i et preocupa en quina època de l'any seria la millor per viatjar a l'illa, estàs d'enhorabona, ja que compta amb una temperatura mitjana anual de 20º, i els escassos dies de pluja es concentren en els mesos de hivern. Aquest magnífic clima unit a la gran diversitat d'espais naturals, les seves nombroses platges de qualitat, així com la gran varietat de llocs d'interès cultural fan de Lanzarote el destí ideal per les teves properes vacances amb el teu cotxe de lloguer.


L’Hospital Universitari Son Espases imparteix sessions educatives per als pares i mares sobre la conveniència de la lactància materna i la seva tècnica | Hospital Universitari Son Espases\n13 de jul. 2012\nLes sessions impartides per Silvia Vallcaneras, infermera del Servei de Cures Mitjanes Neonatals de l’Hospital Universitari Son Espases, estan adreçades a les mares i als pares dels nins ingressats a la Unitat de Cures Intensives Pediàtriques i a les mares ingressades als serveis de puèrperes (mares que es troben en els 45 dies posteriors al part) i de gestants.\nL’objectiu d’aquesta iniciativa de l’HUSE és promoure la lactància materna, entre les mares i els pares amb infants ingressats a l’Hospital, així com reforçar els coneixements de les mares i dels pares sobre la lactància materna, i educar sobre la tècnica de la lactància.\nDes de fa anys, l’Organització Mundial per a la Salut (OMS) emfatitza sobre la pràctica de la lactància materna exclusiva durant els primers sis mesos de vida i la conveniència de continuar donant de mamar fins als dos anys en combinació amb la ingesta d’aliments complementaris nutritius i adequats.\nDurant tota una dècada, l’OMS i la UNICEF han treballat per desenvolupar un programa mundial de protecció, promoció i recolzament a la lactància materna denominat “Iniciativa Hospital Amic de la Mare i el Nin”, que també es desenvolupa a altres hospitals del país. Aquest programa pretén ensenyar què s’ha de fer a les diferents unitats que tenen contacte amb la dona embarassada o amb el nin lactant per aconseguir una lactància natural i exitosa.\nLes sessions impartides a l’HUSE tenen una durada de dues hores:\n- Una hora teòrica en la qual s’explica breument:\nL’evolució de la lactància materna al llarg de la història i els antecedents de la situació actual.\nEls problemes que es donen amb més freqüència en la instauració de la lactància.\nLes recomanacions generals sobre com s’han d’afrontar els problemes.\nEls avantatges de la llet materna front l’artificial.\nLes postures facilitadores de la presa, anatomia i fisiologia de la lactància.\nEls casos especials: embarassos múltiples, prematuritat.\nEls recursos disponibles per obtenir més informació o demanar ajuda fora del medi hospitalari.\n- Una segona hora de caràcter pràctic: es posen a prova els coneixements adquirits i es complementen amb fotografies i material audiovisual, així com amb l’ajut de maniquins que fan més senzills i assimilables els conceptes.\nL’Hospital Universitari Son Espases ha organitzat les primeres Jornades d’Actualització Quirúrgica en Càncer de Tiroides


Del artículo de M. Magdalena Rubí sobre el documental 'Mallorca' de J.M. Verger (1927)"\nShowing article 3105 of 10345 in channel 13961322\nFirst Article ... Article 3103 Article 3104 Article 3105 Article 3106 Article 3107 ... Last Article\nNext De la paga extra a Natura Parc\nPrevious [10/03] «Le Bulletin de "La Ruche"» - IV Congrés de l'USI - Atemptat contra Seguí i Comas - Conferència de Goldman - Repressió Bulgària - «Dag van de Anarchie» - Soufflet - Bernal - Cunard - Francisco Cáceres - Bouchet - Seguí - Salamero - Guerra - Checa - Montoya - Fedeli - Ascaso - Pujalte - Capdevila - Vierge - Wafner - Arroyo\nAquells anys el Foment del Turisme de Mallorca semblava poc interessat en el cinema. Revisant les actes de la Junta directiva corresponents a la dècada dels vint shi veuen poques referències en aquest sentit. Puntualment oferien suport a determinades produccions que demanaven ajuda a la institució, però no shi troba cap al·lusió referida a filmacions sorgides per iniciativa del mateix Foment del Turisme.\nTot i això, lilla de Mallorca, pràcticament des dels inicis del cinema, havia estat filmada en nombroses ocasions. Fins i tot, just després de la publicació de larticle dEl Día, es posaren en marxa destacades produccions locals sorgides per iniciatives particulars, com 'Flor de espino' (Jaume Ferrer, 1925) o 'El secreto de la Pedriza' (Francesc Aguiló, 1926), que tenien entre els seus objectius promocionar Mallorca. Però no seguien estrictament lexemple que proposava la premsa, ja que eren pel·lícules de ficció. Tampoc no es pot dir que abans del projecte de Verger no shaguessin fet filmacions documentals que tinguessin lilla com a protagonista. Però pel que es veu no devien presentar lampli esquema que seguia el documental argentí; a més, segons les notícies que es tenen de lèpoca, la majoria de vegades eren realitzades per productores foranes.\nLa pel·lícula, que fou titulada Mallorca, ja estava acabada el gener de 1928 i el dia 17 del mateix mes sen féu la prova oficial al teatre del Cercle dObrers Catòlics, a Palma. El públic assistent era molt selecte: diputats, regidors, músics i escriptors. El film es va projectar amb la música de Samper i primer Josep Tous i Maroto féu una explicació sobre les finalitats que perseguia el documental.\nEl febrer del mateix any sexhibí a Madrid, on fou un èxit. La Diputació Provincial de Balears sencarregà que fos així; el president, Josep Morell, envià una carta al comissari regi de Turisme per demanar-li ajuda per projectar la pel·lícula a la capital espanyola. Lacte, que tingué lloc al Teatre Infanta Beatriz el dia 7 de febrer, fou un gran esdeveniment social; hi assistiren importants personalitats com el general Weyler i les infantes Isabel i Maria Lluïsa, així com comtes, ducs i bona part de la colònia mallorquina resident a Madrid. El film es projectà com shavia fet a Palma: acompanyat amb la partitura 'Aires y danzas de Mallorca'. Tous i Maroto recità una poesia que havia fet anomenada Mallorca y Castilla i es llegiren unes paraules dedicades a lilla escrites per Llorenç Riber. La infanta Isabel quedà entusiasmada i realitzà les gestions oportunes per tal que tota la família reial el pogués veure. Així doncs, fou projectat el dia 11 de febrer al Palau Reial davant el rei Alfons XIII, la seva dona Victòria Eugènia, la reina mare Maria Cristina i les infantes Isabel i Maria Lluïsa. Lendemà fou vist per la resta dinfants.\nNo es té constància que tornàs a projectar-se. Segons Pere Barceló, després de lexperiència madrilenya Verger guardà la filmació fins que en una ocasió, cap als anys cinquanta, decidiren exhibir-la al Saló Rialto, de Palma, i sadonaren que havia quedat antiquada. La cinta restà en mans de la família de Verger fins que el gener de 2001 la dipositaren, junt amb la partitura de Samper, a lArxiu del So i de la Imatge de Mallorca.


L’hospital arriba al límit de llits destinats a ingressats per Covid – Revista07500\non 03/11/2020 05/11/2020 salut\nUna situació preocupant pel nou augment de casos\nEl número d’ingressats per Covid a l’hospital de Manacor continua augmentant d’una forma preocupant pel límit d’espai contemplat pel centre per atendre amb solvència als positius que es troben tant a la tercera planta com a la UCI. Així, a dia d’avui dimarts, s’ha arribat al màxim previst pel centre hospitalari d’ingressos a planta amb 20 llits ocupats per pacients amb coronavirus. Mentre que a la Unitat de Cures Intensives hi continua havent-hi cinc ingressats més en situació precària.\nParlant de la disponibilitat de llits, fa una setmana el director mèdic de l’hospital de Manacor, Joan Bennaser, explicava que “igual que altres hospitals, hem hagut d’ampliar la disponibilitat de llits d’UCI sobre la base d’utilitzar part de personal i espais d’altres activitats assistencials, per exemple àrees quirúrgiques”.\n“Així, l’hospital de Manacor disposa ara de 8 llits d’UCI dedicats a COVID-19 i 5 llits dedicats a malalties no COVID-19, quan prèviament els llits d’UCI eren de 6. A planta hem establert un procediment pel qual podem anar dedicant llits per pacients amb COVID-19 depenen de les necessitats, aïllant o no determinades zones de planta de forma progressiva. Així, el dia d’avui disposem de 20 llits dedicats a COVID- 19”.\nProves PCR voluntàries a Manacor: 8 de 550 han donat positiu\nPrevious Article El desgavell de les proves PCR entre els mestres\nNext Article "Al polígon hem perdut la meitat de vendes. Anam costa per avall"


Albiol veu una aberració" l'acusació del govern de Badalona sobre FCC i l'insta a presentar una querella immediatament\n21/11/2016 - 19.30\nPla general del nou portaveu parlamentari del PPC Alejandro Fernández; el coordinador del partit, Xavier García Albiol, i els dos portaveus adjunts Santi Rodríguez i Esperanza García. Imatge del 21 de novembre del 2016. (horitzontal)\nACN Barcelona.-El coordinador general del PPC i líder dels populars a Badalona, Xavier García Albiol ha qualificat d'"aberració" l'acusació que ha fet aquest dilluns el govern de Badalona contra Fomento de Construcciones y Contratas (FCC) sobre un frau de 12,8 MEUR en el servei de neteja viària i recollida d'escombraries entre el 2010 i el 2015. En ser preguntat en roda premsa, Albiol ha dit que sí el govern municipal sap que això és així el que hauria de fer és presentar una querella immediatament i no anunciar que ho faran. El popular ha assegurat que aquesta acusació "tindrà greus conseqüències polítiques i jurídiques" ja que s'ha mostrat convençut que en les properes setmanes es demostrarà que no hi ha hagut aquest frau que, afectaria també la seva etapa com alcalde.\nPer a Albiol, l'acusació és "molt greu" i un "despropòsit". Ha afegit que si l'estafa s'hagués produït hauria calgut la col·laboració d'alguns funcionaris i de l'interventor municipal que es qui signa els pagaments i ha considerat que pensar això és una "barbaritat". En ser preguntat per si havia detectat alguna anomalia durant el seu mandat, Albiol ha contestat que no és fina de l'alcalde ni dels regidor mirar si es recullen les escombraries que pertoquen i ha defensat que el seguiment el fan els responsables tècnics. Per això, ha dit que està "convençut de la bona actuació" tant de l'empresa com dels treballadors municipals. Ha criticat que l'actual equip de govern hagi presentat aquest dilluns l'acusació i hagi dit que ho portarà a la Fiscalia. Segons ell, aquesta querella s'hauria d'haver presentant "immediatament" si consideren que s'ha produït una estafa d'aquestes característiques.Albiol ha qualificat de "temeraris i irresponsables" els membres de l'actual govern municipal i els ha acusat de voler busca el seu "minut de glòria", així com d'actuar des de la "mala fe i la ignorància de com funciona un ajuntament". El popular ha dit que es demostrarà el "disbarat" que han fet i que això torna a revelar que "no poden estar al capdavant ni un minut més perquè són uns incapaços".\nMariano Rajoy, aquest matí, durant el ple del Congrés (EFE)


Programació especial per Sant Jordi al MouTV | TMB Notícies\nInici » Cultura i Oci » Programació especial per Sant Jordi al MouTV\nLes pantalles del metro i els autobusos emeten aquesta setmana notícies dedicades a la diada del 23 d'abril i una cinquantena de recomanacions literàries\nNomés queden uns dies per viure la màgia de Sant Jordi. La flaire de les roses fresques, els llibres amb olor de nou… una magnífica tradició que ens fa sortir al carrer any rere any a celebrar l'amor i la passió per llegir.\nI el transport públic no pot ser menys. El metro i els autobusos no només ens acosten als llocs de la celebració, sinó que aquí també s'hi respira l'ambient previ de Sant Jordi, concretament a les pantalles del MouTV. El canal es vesteix de gala i aquesta setmana estrena una programació especial dedicada a la tradicional festa del llibre i la rosa.\nBlocs de notícies i informacions d'actualitat en format vídeo sobre la diada, la venda de roses i llibres, les novetats d'enguany, les iniciatives solidàries que diverses entitats proposen per a la diada, els llocs únics que obren les seves portes per Sant Jordi… i molt més. Com en les grans ocasions, totes aquestes informacions relacionades amb la diada van etiquetades amb l'epígraf Sant Jordi 2016, per donar-los un toc encara més especial.\nRecomanacions del ‘Punt de llibre’\nLa secció Punt de llibre del MouTV està dedicada al món literari i durant tot l'any s'emeten recomanacions de les creacions editorials més in del moment.\nI per Sant Jordi, els llibres són els protagonistes, i per això la secció es rebateja i durant uns dies l'anomenem també Sant Jordi 2016. Dissabte, 23 d'abril, les pantalles del MouTV ubicades al metro emetran gairebé una cinquantena de recomanacions de lectures per a tots els gustos. De 8 del matí a 8 del vespre, s'estrenaran cada hora quatre clips Punt de llibre amb els títols i una breu sinopsi de les obres seleccionades. L'usuari trobarà un ampli ventall de les novel·les de ficció i no ficció més actuals i de temàtica diversa, les creacions d'autors catalans, espanyols i estrangers, i també hi haurà recomanacions de lectures infantils i juvenils.\nA més, algunes d'aquestes càpsules contindran informació molt útil per als caçadors de signatures, ja que indicaran en quin lloc i a quina hora seran els autors per firmar els seus llibres.\nEls autobusos emetran a bord una selecció de 24 Punts de llibre entre altres informacions d'actualitat i notícies sobre la diada.\nInstitucions: TMB|Servei: Bus|Metro|Anys: 2016


jo també tinc un blog: Zebda... à nouveau\nZebda... à nouveau\n16 anys, despertador, institut, deures, i tardes a l'Alliance Française de Sabadell. A l'adolescència tots ens revelem, estudiar francès crec que va ser una de les meves màximes revolucions. Allò sí que era portar la contrària: estudiar una llengua que estava ben poc de moda, amb un futur força incert i gens "cool".\nNo m'imaginava que pocs anys més tard, el hobby es convertiria en passió (i professió). Brassens, Brel, Nouvelle Vague, Mai '68, Pennac... però també la descoberta dels HLM, les cités i tot un univers de la mà, especialment, de grups com Zebda.\nUn univers que més endavant esdevindria durant un any casa meva i on viuria la que fins ara ha estat la meva millor experiència docent (i mira que n'he tingudes unes quantes i d'excel·lents!). Un barri als afores d'una capital de provincia francesa, que per aquelles dates sortia a les notícies amb imatges de cotxes cremats, però que des de la finestra de casa jo més aviat veia nanos de quinze anys que tornaven de l'entrenament de futbol, anaven cap a casa a fer els deures (els de l'escola i els familiars), i que l'endemà a classe parlaven dels seus problems, somnis i projectes, com qualsevol altre adolescent.\nA tall d'anècdota, amb Zebda, durant dues nits, vam ser veïns a Larzac, uns veïns de luxe. Diuen que ara tornen, gairebé deu anys més tard; algunes arrugues, cabells blancs, però el mateix esperit i energia. Una molt bona excusa per a recuperar alguns temes que feia temps que no escoltàvem, un petit exercici de memòria i nostàlgia, i ens agrada.\nBonus: a més, és clar, recuperar moments com aquest, Zebda cantant l'Estaca, és impagable.\nEtiquetes de comentaris: català, français, impressions, music


Servei de Ramaderia - Producció i Benestar Animal-PNCOCA\n> Pla nacional de control de la cadena alimentària (PNCOCA)\nPla Nacional de Control Oficial\nLa normativa sobre legislació alimentària estableix de manera general l’obligació de dur a terme controls oficials. En aquest sentit, l’article 17.2 del Reglament (CE) 178/2002 del Parlament Europeu i del Consell, de 28 de gener de 2002, pel qual s’estableixen els principis i els requisits generals de la legislació alimentària, es crea l’Autoritat Europea de Seguretat Alimentària i es fixen procediment relatius a la seguretat alimentària, fixa les responsabilitats dels Estats membres en matèria de control i comprovació del compliment dels explotadors d’empreses alimentàries dels requisits pertinents de la legislació alimentària en totes les etapes de la producció, la transformació i la distribució.\nEl Reglament (CE) 882/2004 del Parlament Europeu i del Consell, de 29 d’abril de 2004, sobre els controls oficials efectuats per garantir la verificació del compliment de la legislació en matèria de pinsos i aliments i la normativa sobre salut animal i benestar dels animals, estableix en el títol V que per garantir l’aplicació efectiva de l’apartat 2 de l’article 17 de Reglament (CE) 178/2002, cada Estat membre ha de preparar un únic pla nacional de control pluriennal integrat de la cadena alimentària.\nAmb l’objecte de fixar unes pautes bàsiques per dur a terme els controls esmentats i coordinar l’actuació dels serveis d’inspecció veterinaris en aquesta matèria, es proposa que s’aprovi aquest document, que és una adaptació a les Illes Balears del Pla Nacional de Control Oficial de la Cadena Alimentària (PNCOCA).\nEls objectius del PNCOCA són:\nLa comprovació del control que fa el productor primari sobre els perills de l’explotació ramadera per reduir la possibilitat d’introducció de perills que puguin afectar la seguretat alimentària. En concret, els aspectes que s’han de controlar són els següents:\nLes mesures generals d’autocontrol dels perills i de la traçabilitat. La gestió dels registres d’explotació.\nLa formació dels productors per dur a terme l’autocontrol.\nEl control de la gestió de la informació de la cadena alimentària i la preparació d’animals per al sacrifici.\nEl control dels requeriments específics d’alimentació animal en la producció primària de pinsos i bones pràctiques en alimentació animal.\nEl control de l’ús racional dels medicaments veterinaris.\nEl control de la introducció d’animals a l’explotació.\nEl control en les bones pràctiques en l’enterrament de cadàvers.\nEl compliment de la normativa en matèria de benestar animal a les explotacions i en el transport.\nEl compliment de la normativa en matèria d’identificació i registre dels animals a les explotacions ramaderes.\nEl compliment dels requisits generals d'innocuïtat i seguretat dels pinsos, que són el primer esglaó de la producció d'aliments d'origen animal.\nEl compliment de totes les disposicions relatives a la comercialització i la utilització dels pinsos, fins i tot el control de l’etiquetatge i altres modalitats d'informació al consumidor.\nEl Reglament (CE) 178/2002 defineix la traçabilitat com la possibilitat de seguir el rastre per totes les etapes de producció, transformació i distribució d’un aliment o d’una substància destinada a ser incorporada a un aliment, o amb probabilitats de ser-ho.\nD’acord amb aquest concepte, en el pla de control de la cadena alimentària s’ha de controlar un seguit d’aspectes de l’explotació mitjançant els programes de control oficial següents:\nPrograma de traçabilitat, d’identificació i de moviments d’animals.\nPrograma de benestar animal.\nA explotacions ramaderes.\nEn el transport.\nPrograma d’higiene de la producció primària.\nPrograma d’alimentació animal.\n(Clicau sobre el protocol per accedir al qüestionari)\nProtocol I: explotacions bovines. Benestar i traçabilitat animal.\nProtocol II: explotacions d’oví/cabrum. Benestar i traçabilitat animal.\nProtocol III: explotacions porcines. Benestar i traçabilitat animal.\nProtocol IV: explotacions equines. Benestar i traçabilitat animal.\nProtocol V: higiene en la producció primària.\nProtocol VI: producció i gestió de fems.\nProtocol VII: explotacions de gallines ponedores. Benestar i traçabilitat animal.\nProtocol VIII: explotacions d’avicultura de carn. Benestar i traçabilitat animal.\nProtocol IX: explotacions d’aviram de producció. Benestar i traçabilitat animal.


L'ajuntament de Xàbia (Marina Alta) amenaça Maulets i Endavant per unes jornades antiespeculació - Indymedia Barcelona\nL'ajuntament de Xàbia (Marina Alta) amenaça Maulets i Endavant per unes jornades antiespeculació\nper Marina Lliure\t 23 mai 2005\nDes de Maulets, el jovent independentista i revolucionari, i Endavant, organització socialista d’alliberament nacional, volem denunciar la censura, pressions i amenaces que estem sofrint per part de l’ajuntament de Xàbia.\nCOMUNICAT DE PREMSA DE MAULETS I ENDAVANT\nTeniem previst pel dia 21 de maig una jornada antiespeculació a Xàbia (La Marina) que incloïa una xerrada sobre el projecte de camp de golf a Xàbia, que pretén duplicar, inclús triplicar l’àrea de l’actual i construir annexa una macrourbanització, la projecció d’un vídeo sobre la situació a l’Horta i després que el cantautor Cesk Freixas oferís un concert, entre altres actes. L’únic acte que poguérem realitzar, el concert de Cesk Freixas, es desenvolupà amb normalitat, i amb una assistència moderada de públic, que marxà encantat amb l’actuació del jove cantautor del Penedès. La finalitat d’aquesta jornada era la d’informar al poble de Xàbia i a la resta de la comarca sobre els plans urbanístics que tenen previstos els que ens governen.\nPerò el govern municipal de Xàbia, format pel PP, CpJ i GIJ, no podia quedar-se de braços creuats mentre algú posava en perill els seus faraònics plans urbanístics. L’alcalde, amb coneguts vincles amb el sector de la construcció, primer interessat en que aquestos projectes tiren endavant, ha utilitzat a funcionaris de l’ajuntament i a la policia amb la finalitat de que no puguem mostrar la veritat de la situació que vivim, i ha decidit paralitzar les nostres activitats a colp de decret i amb amenaces.\nDesprés de demanar, i concedir-nos la casa de cultura tal i com s’ha de fer segons la legislació vigent, aquesta mateixa setmana s’han afanyat a inventar-se unes noves lleis, que no són encara en vigor, però ens les han aplicat igualment, per prohibir-nos la difusió de tota la informació sobre els projectes urbanístics que ens afecten.\nSi tota aquesta censura no era suficient, funcionaris de l’ajuntament i policia, tots ells al servei dels interessos personals de l’alcalde Juan Moragues, s’han dedicat al llarg d’aquesta setmana a realitzar amenaces de tot tipus als organitzadors d’aquestes jornades.\nLa policia ens ha advertit de que, si realitzàvem cap dels actes informatius que ens han prohibit, se’ns trauria a la força de l’edifici, que si féiem el sopar popular ens vindrien a dissoldre, i algunes amenaces més.\nPer totes aquestes amenaces i censura, no hem pogut realitzar les jornades previstes, però volem denunciar davant tota la societat l’actitut caciquista, feixista i antidemocràtica d’aquestos que diuen ser els nostres polítics i governants.\nRe: L'ajuntament de Xàbia (Marina Alta) amenaça Maulets i Endavant per unes jornades antiespeculació\nper said\t 24 mai 2005\nNo ens aturaran, des dels pobles, barris i comarques els Països Catalans endavant!!\nper iuju\t 24 mai 2005\nel millor d'aquesta trista noticia es k el comunicat el firmen tant els maulets com endavant, per un cop i espero k serveixi d precedent l'esquerra independentista està unida.\nQue no ens divideixin, tots som un, els matisos son les discusions internes que qualsevol lluita té però mai han de ser més importants que elsmotius de lluita!


11 de gener de 2021 (12:28 CET)\nsara bonillo sueca\nAls seus 19 anys, la ciclista suecana Sara Bonillo es va alçar ahir en Torrelavega (Cantàbria) amb el títol nacional sub23 de ciclocròs. El Campionat d'Espanya es va dilucidar en els últims metres, després d'una bonica pugna durant pràcticament 45 minuts amb la vigent campiona, i també valenciana, Sofía Rodríguez.\nLa corredora del Teika UCI Team, que enguany ja s'havia imposat en la Copa d'Espanya i en la Copa Comunitat de Madrid, va completar així una temporada excel·lent aconseguint la medalla d'or en la prova més important de l'any al país. "La setmana passada vaig estar competint en el mateix circuit i coneixia bé tots els trams. He tingut molt bones sensacions, no he comés a penes fallades i, encara que Sofia no m'ho ha posat fàcil, he pogut aconseguir la victòria", va assenyalar la jove després de travessar la línia de meta. "Des de l'Ajuntament de Sueca, i jo com a alcalde, volem felicitar a Sara Bonillo per aquest nou èxit en la seua carrera en la categoria de ciclocròs, una modalitat per la qual aquest Ajuntament ha apostat des de l'inici de la legislatura, fins i tot portant a la nostra ciutat un campionat internacional. Després de veure els triomfs d'aquesta suecana, i tot el gran treball que realitza l'Escola Ciclista de Sueca perquè aquest esport es consolide a la nostra ciutat, nosaltres continuarem apostant per aquesta modalitat perquè Sueca siga tot un referent en aquest esport", ha assenyalat l'alcalde de Sueca, Dimas Vázquez. Per la seua banda, la regidora d'Esport, Celia Beltrán, s'ha sumat a les felicitacions: "Estem molt contents. Sara ha demostrat la seua gran projecció, i esperem que aconseguisca molts més èxits en la seua carrera durant molt de temps. Des de l'Ajuntament sap que compta amb tot el nostre suport".\nEl circuit de 3.500 metres, situat entre el Complex Esportiu Óscar Freire i el Riu Saja, estava totalment enfangat i molt propici per a les caigudes i les avaries mecàniques. No obstant això, la jove de Sueca es va trobar en tot moment molt segura sobre el fanguer i només es va anar al sòl en la penúltima corba, a tot just 200 metres de l'arribada. "Havia aconseguit obrir un xicotet buit d'uns 10 segons respecte a Sofia i ja en l'anell que envolta el camp de futbol em va esvarar la bici i em vaig anar al sòl. Se'm va passar de tot pel cap. Per sort, vaig poder alçar-me, pujar de nou i, sense poder ficar el peu en el pedal i amb la maneta del fre doblegada, aconseguir la meta abans que em sobrepassara", compte una Bonillo que va arribar a meta exhausta i emocionada.\nEn 2020, a Pontevedra, i en el seu primer any en la categoria, la suecana es va quedar a les portes del podi en acabar quarta. Ara, dotze mesos després, ha aconseguit la medalla d'or, una mostra de la seua enorme progressió aquesta temporada en la modalitat. Sara Bonillo, a qui encara li queden dues temporades com sub23 abans de fer el salt a elit, continua llaurant-se un bonic palmarés en el ciclocròs. "Ara esperem estar en el Mundial que a final de mes es disputarà a Bèlgica. Serien els meus segons mundials després de debutar l'any passat en Dubendorf, Suïssa", finalitza la suecana que compagina l'esport amb els seus estudis de Grau Superior en Ensenyament i Animació Soci-esportiva.